Berlingske Tidende, 1783-04-14
Onsdagen den 30te April førstkommende, om Formiddagen Kl. 9, bliver Auction paa Wesselberg, efter sal. Mad. Wøldiche, hvorved bortsælges bemelte Wesselberg Gaard, beliggende i Riberhuus Amt, Schads Herred, tre fierdendeel Miil fra Warde Kiøbstæd, med sine smukke vel vedligeholdte Bygninger, hvoraf Borggaarden er 3 grundmurede og teglhængte Længder, meget vel indrettet, Ladegaarden er got Bindingsmuur og i god Stand, til Gaarden er gode Eiendomme, efter omtrent 10 Tdr. Hartkorn Hovedgaards Taxt, som er indlukkede, og Marken ordentlig afdeelt til 5 Aars Brug og 5 Aars Hvile, efter hvilken Jndretning der aarlig saaes 8 a 10 Tdr. Byg, over 20 Tdr. Rug og omtrent 20 Tdr. Havre. Paa Hovedgaardens egen Mark og Av græsses og forres 8 Heste, 30 Kreature og henved 100 Stkr. Faar Høvder; til Gaarden er desuden gode mærsk Enge, og Laxe og Øret Fiskerie til 6 Skpr. Hartkorn, 3 smukke og fordeelagtige Hauger med Frugt=Træer og Blomster, med flere Herligheder. Ved samme Auction bliver og bortsolgt sal. Mad. Woldikes øvrige Jordegods, beliggende nær omkring Gaardens Mark, nemlig Wibeche Bye i Alslef Sogn, af 6 Beboere, hver 6 Tdr. Hartkorn Hovedgaards Taxt, som og har Fiskerie hver til 3 Skpr. Hartkorn, svarer hver aarlig næsten 30 Rdlr., Baunhuset og Heedehuset i Dito Sogn med Eiendomme, hver til 1 Tdr. 4 Skpr. Hartkorn. J Hostrup og øvrige omliggende Sogne adskillige Bønder Steder, i alt henved 60 Tdr. Hartkorn, der alt er god Stand, og hvoraf endeel giør Hoverie til Wesselberg, der og kan faaes separat eller samlet med Hovedgaarden, ligesom Liebhaberne maatte forlange. Samme Tid og følgende Dage, bliver og al Mad. Woldiches Stervboes øvrige tilhørende bortsolgt, bestaaende af Guld, Sølv, Kobber, Tin, Messing, Porcelain, Glas og Steentøy, Dragkister, Chatoller, Skabe, Speyle, Senge, Borde, Stole, Linnet, Senge= og Gangklæder, Kiøkken og Brøgger=Redskaber, samt Ladegaardens Besætning af Heste, Køer, Qvier, Faar og Sviin, en Kareth, Post= og Arbeyds Vogne, smuk Hestetøy, Ploug, endeel Tømmer, og alt det som hører til en complet Besætning af Ind= og Udboe. Gaarden kan tiltrædes strax efter Auctionen, og al Ting vorder solgt, med al sin Herlighed og Rettighed, ligesom sal. Mad. Wøldiche har eyet det, paa billige Conditioner, hvilke tilligemed Jorde=Bogen og Auctions=Catalogi forinden kan faaes til Eftersyn hos Procur. Bach og hos Søren Borch i Warde. Da Mad. Anne Sophie Svitzer, Enke efter forrige ChorDegn i Warde, afg. Michael Hoffmann, som, i Kraft af etimellem hende og hendes forhen afdøde Mand, under 3die Octobr. 1765. oprettet og under 23de Decbr. 1768. af Hans Kongel. Majest. allernaadigst confirmeret Testamente, i nogle Aar har siddet i uskiftet Boe, nu ligeledes for kort siden ved Døden er afgangen, og Boen derpaa strax tagen lovlig Behandling; saa bliver bemelte Afdødes fælles Arvinger, der, saa vidt vides, skal være paa Mandens Side 2de Halvbrødre Sønner, navnlig: Mathias Loft i Riibe og Jens Loft i Fridericia; og paa Hustruens Side en Broder S. T. Hr. Kammer=Raad Svitzer til Bostrupgaard i Sielland, samt en Søster i Warde, navnlig Charlotte Svitzer, item en Broder=Søn, navnlig Rasmus Erichsen Svitzer, som efter Beretning skal conditionere hos Byefogden i Schive, og om nogen flere skulle være, samtlig herved af den geistlige Skifte=Ret i Wester=Herred indkaldede, at møde ved SkifteSamling, som er berammet at holdes i Warde den 29de April førstkommende, for, enhver for sig, deres Tarv at iagttage; ligesom og denne Stervboes Credi= og Debitorer til bemelte Tid og Sted indkaldes, de første at legitimere deres Krav og de sidste at betale hvad de til Stervboen maatte være skyldige. HvePræstegaard pr. Warde, den 10de Mart. 1783. Jacob Clausen.